Á bæjum þar sem húsrými var með betra móti var safnað saman börnum af bæjum úr grenndinni ; þau sem áttu ekki langt heim gengu í og úr skóla daglega , önnur gistu á skólastaðnum . Það var þó ekki fyrr en 1908 sem nokkurn veginn almennri skólaskyldu var komið á með lögum . Þegar sleppti skyldunámi var mest um starfstengda skóla . Ljósmæðraskóli var stofnaður í Reykjavík samkvæmt lögum frá 1912 og þróaðist síðar í almennan hjúkrunarskóla . Í Flensborg var starfrækt kennaraskóladeild sem starfaði til 1908 þegar Kennaraskólinn tók til starfa í Reykjavík . Háskólanám að loknu stúdentsprófi höfðu Íslendingar öldum saman einkum stundað í Kaupmannahöfn þar sem þeir nutu raunar mikilvægra forréttinda um húsnæðisstyrk . Aldarsaga Háskóla Íslands 1911 – 2011 . Ritstjóri Loftur Guttormsson . Saga Íslands X. Samin að tilhlutan Þjóðhátíðarnefndar 1974 . Ritstjórar Sigurður Líndal , Pétur Hrafn Árnason . Reykjavík , Hið íslenzka bókmenntafélag , 2009 . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .